钦定古今图书集成/明伦汇编/官常典/第603卷 > 魏纶
## 钦定古今图书集成/明伦汇编/官常典/第603卷 > 魏纶

按《济南府志》：“纶字理之，利津人。弱冠中丁卯科乡试。
司铎雄庠，纶负气节，愤群盗纵横，上《弭盗》十事。朝议
重之，拜南京刑部主事。武宗南狩嬖幸，江彬用事，恶
中贵杨经历等，假朝旨罗织害之。纶知其诈，执不从，
终不能夺。署贵州司事。适广东镇守中官牛荣以其
党数十辈赍番货等物五六十万，假名进贡，事发赂”
免，纶独抗词执法，没其货，抵罪不少贷。升山西布政
司参议，后擢陕西副使，有惠政。转浙江，镇守温、处。温
处多矿贼，众五千馀人据险，时出摽掠，官军无如之
何。纶至，为檄谕以祸福，遣吏以《招安状》示之。贼首素
重纶，应命而至，责之曰：“若等抗违，罪在不赦。今听若
等自新，可亟还巢穴，放遣老弱，简选”精锐，赴府赎罪。
众或疑其不还，纶不听，其人果率众二千人来。纶令
营于教场外，众又恐不测。纶曰：“以赤心待之，何虑焉卒谈笑靖其难。后以母疾致仕。